S-3429/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. júlí 2022, á hendur A-x-x Z-x-x, kt. [...], [...], Reykjavík, „fyrir eftirtalin fíkniefna- og vopnalagabrot, með því að hafa:

1. Mánudaginn 5. október 2020 við Karlagötu [...]í Reykjavík haft í vörslum sínum í sölu- og dreifingarskyni 12,32 gaf amfetamíni og 7,49 gaf MDMA, sem lögreglumenn fundu við öryggisleit í tösku ákærða og haft í vörslum sínum í sölu- og dreifingarskyni 95,06 gaf MDMA, 0,47 gaf hassolíu og 45,81 gaf maríhúana, sem lögreglumenn fundu við leit í bifreiðinni [...] á lögreglustöðinni við Hverfisgötu 113- 115 í Reykjavík.

M: 007- 2020- [...]

2. Laugardaginn 21. nóvember 2020 á bifreiðastæði við Orkuna, Litlatúni, Garðabæ, haft í vörslum sínum 1,30 gaf amfetamíni, 0,92 gaf MDMA, 6,25 gaf kókaíni og 26 stykki af LSD sem lögreglumenn fundu við leit í bifreiðinni [...] og haft í vörslum sínum stunguvopn, sem lögreglumenn fundu við öryggisleit á ákærða.

M: 007- 2020- [...]

3. Fimmtudaginn 3. desember 2020 við Brautarholt [...] í Reykjavík haft í vörslum sínum 48,32 af maríhúana sem lögreglumenn fundu við leit í bifreiðinni [...] og að hafa átt fjarðrahníf, sem lögreglumenn fundu við Brautarholt [...]

M: 007- 2020- [...]

Teljast brot í öllum liðum varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og brot í lið 2 og 3 einnig við b. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 13,62 gaf amfetamíni, 103,47 gaf MDMA, 6,25 gaf kókaíni, 26 stykkjum af LSD, 94,13 af maríhúana og 0,47 gaf hassolíu, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Jafnframt er krafist upptöku á Xiaomi Redmi farsíma og Huawei farsíma, sem lagt var hald á í máli lögreglu nr, 007- 2019- [...], með vísan til 7. mgr. 5. gr. sömu laga, en farsímarnir voru notaðir við sölu fíkniefna. Einnig er krafist upptöku á grammavog og smellulásapokum, sem hald var lagt, samkvæmt 7. mgr. 5. gr. sömu laga, en munirnir voru notaðir og ætlaðir til ólögmætrar meðferðar haldlagðra efna. Þá er jafnframt krafist upptöku á kr. 37.500, sem hald var lagt á, skv. 7. mgr. 5. gr. laga nr. 65/1974, sbr. og 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna. Einnig er krafist er upptöku á stunguvopni, sem lögregla lagði hald á í máli lögreglu nr. 007- 2020- [...], með vísan til 1. mgr. 37. gr. vopnalaga nr. 16/1998.“

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 5. júlí 2022, var hann dæmdur í 30 daga fangelsi með dómi Héraðsdóms Reykjavíkur frá [...] 2020 fyrir brot gegn almennum hegningarlögum.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 75 daga fangelsi.

Með vísan til lagaákvæða í ákæru eru gerð upptæk 13,62 gaf amfetamíni, 103,47 gaf MDMA, 6,25 gaf kókaíni, 26 stykkjum af LSD, 94,13 gaf maríhúana, 0,47 gaf hassolíu, Xiaomi Redmi farsíma, Huawei farsíma, grammavog, smellulásapokum, 37.500 krónum og stungu vopni sem hald var lagt á við rannsókn málsins.

Ákærði greiði 83.222 krónur í sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf E-kvk-þf H-kvk-þf saksóknarfulltrúa.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, A-x-x Z-x-x, sæti fangelsi í 75 daga.

Ákærði sæti upptöku á 13,62 gaf amfetamíni, 103,47 gaf MDMA, 6,25 gaf kókaíni, 26 stykkjum af LSD, 94,13 gaf maríhúana, 0,47 gaf hassolíu, Xiaomi Redmi farsíma, Huawei farsíma, grammavog, smellulásapokum, 37.500 krónum og stunguvopni.

Ákærði greiði 83.222 krónur í sakarkostnað.

H-kvk-nf S-kvk-nf B-kvk-nf